



Z A P I S N I K
9. sjednica Vijeća Mjesnog odbora Stari Retkovec
održane 21. veljače 2022.
u sjedištu Mjesnog odbora Stari Retkovec, I Retkovec 2a
s početkom u 19,00 sati


NAZOČNI ČLANOVI VIJEĆA:  Anto Ešegović, Ivan Raič, Miro Anušić, Mirko Bilanović i Nives Tenjer.

NENAZOČNI ČLANOVI VIJEĆA: -

OSTALI NAZOČNI: -

Predsjedava Anto Ešegović, predsjednik Vijeća

Zapisnik vodi Ivan Raič, član Vijeća

	Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 9 sjednicu Vijeća Mjesnog odbora.

Bez rasprave, jednoglasno, Vijeće prihvaća tekst 8. sjednice Vijeća, održane 24. siječnja 2022. 

Na prijedlog predsjednika Vijeće jednoglasno utvrđuje


D N E V N I   R E D

1. Izvješće o radu Vijeća Mjesnog odbora Stari Retkovec u 2021. godini,
2. Financijski plan Mjesnog odbora Stari Retkovec za 2022.
3. Prijedlog Plana malih komunalnih akcija MO Stari Retkovec za 2022. 
4. Prijedlog zaključka o prijedlogu utroška sredstava s pozicije „ostali nespomenuti rashodi poslovanja“,
5. Izgradnja pješačke staze uz potok Trnava od Ulice Roberta Močiljanina do Sopničkog odvojka, donošenje zaključka
6. Zahtjev građana za postavom nadstrešnice na autobusnom stajalištu u Ulici Roberta Škrnjuga, donošenje zaključka
7.   Aktualna komunalna problematika,
8.   Pitanja, prijedlozi i obavijesti.




Ad 1.  Izvješće o radu Vijeća Mjesnog odbora Stari Retkovec u 2021. godini,

Članovi Vijeća primili su pisani materijal uz poziv putem e-pošte, a predsjednik usmeno obavještava nazočne o predmetu rasprave i odlučivanja. 

Članovi Vijeća primili su pisani materijal uz poziv.

Predsjednik otvara raspravu.

Bez rasprave/ Vijeće jednoglasno donosi

IZVJEŠĆE O RADU 
VIJEĆA MJESNOG ODBORA STARI RETKOVEC U 2021.
(Tekst Izvješća prilaže se ovom zapisniku i njegov je sastavni dio.)


Ad 2. Prijedlog financijskog plana Mjesnog odbora Stari Retkovec za 2022.

Članovi Vijeća primili su pisani materijal uz poziv putem e-pošte, a predsjednik usmeno obavještava nazočne o predmetu rasprave i odlučivanja. 

 Predsjednik otvara raspravu.

 Bez rasprave/ Vijeće jednoglasno donosi


FINANCIJSKI PLAN
MJESNOG ODBORA STARI RETKOVEC ZA 2022.
(Financijski plan prilaže se ovom zapisniku i njegov je sastavni dio.)



 Ad 3. Prijedlog plana malih komunalnih akcija Mjesnog odbora Stari Retkovec u 2022. 

	Članovi Vijeća primili su pisani materijal uz poziv.

Predsjednik otvara raspravu.

Bez rasprave/ Vijeće jednoglasno donosi


PLAN MALIH KOMUNALNIH AKCIJA 
MJESNOG ODBORA STARI RETKOVEC ZA 2022.
(Plan malih komunalnih akcija prilaže se ovom zapisniku i njegov je sastavni dio.)



Ad 4.  Prijedlog zaključka o prijedlogu utroška sredstava s pozicije „ostali nespomenuti rashodi          poslovanja“

	Članovi Vijeća primili su pisani materijal uz poziv.

Predsjednik otvara raspravu.

U raspravi sudjeluju: Anto Ešegović, Ivan Raič, Miro Anušić, Nives Tenjer i Mirko Bilanović.
	Vijeće jednoglasno donosi



ZAKLJUČAK
O PRIJEDLOGU UTROŠKA SREDSTAVA S POZICIJE
OSTALI NESPOMENUTI RASHODI POSLOVANJA

1.   Vijeće Mjesnog odbora Stari Retkovec na poziciji 270-3299  za 2022. ima 4.200,00 kn.

2.	Vijeće Mjesnog odbora Stari Retkovec predlaže utrošak sredstava iz točke 1. ovog zaključka na sljedeći način:

1.  Protokolarne obveze (kupnja vijenaca, svijeća i sl.)                   1.500,00 kn	
2.	Materijal neophodan za rad vijeća (potrošni materijal)               1.500,00 kn                                                       
3.  Promocija rada VMO  Stari Retkovec                                         1.200,00 kn				
                                                                                                 Ukupno:  4.200,00 kn

3.	Ovaj će zaključak biti dostavljen Gradskom uredu za mjesnu samoupravu, 
       civilnu zaštitu i sigurnost



Ad 5 .  Izgradnja pješačke staze uz potok Trnava od Ulice Roberta Močiljanina do Sopničkog odvojka, donošenje zaključka

	Članovi Vijeća primili su pisani materijal uz poziv.

Predsjednik otvara raspravu.

U raspravi sudjeluju: Anto Ešegović, Ivan Raič, Miro Anušić, Nives Tenjer i Mirko Bilanović.

	Vijeće jednoglasno donosi


Z A K L J U Č A K
o prijedlogu uređenja pješačke staze uz potok Trnava  na dionici                                           od  Ulice Roberta Močiljanina do II. Sopničkog odvojka


1. Vijeće Mjesnog odbora predlaže uređenje pješačke staze uz Potok Trnava na dionici, od Ulice Roberta Močiljanina do II. Sopničkog odvojka, kako bi građanima koji žive na području MO Stari Retkovec omogućili uređenje naselja te unapređenja kvalitete života koji su od interesa za Mjesni odbor kao i cijelu Gradsku četvrt. 

2. Traži se od Vijeća Gradske četvrti Donja Dubrava da od nadležnih gradskih ureda zatraže pokretanje procedure rješavanja imovinsko pravnih odnosa i druge radnje potrebne kako bi se ovaj prijedlog realizirao. 

3. Ovaj zaključak dostavlja se Vijeću Gradske četvrti Donja Dubrava na daljnje postupanje.


Ad 6 .  Zahtjev građana za postavom nadstrešnice na autobusnom stajalištu u Ulici Roberta Škrnjuga, donošenje zaključka

	Članovi Vijeća primili su pisani materijal uz poziv.

Predsjednik otvara raspravu.

U raspravi sudjeluju: Anto Ešegović, Ivan Raič, Miro Anušić, Nives Tenjer i Mirko Bilanović.

	Vijeće jednoglasno donosi


ZAKLJUČAK
o prijedlogu postave nadstrešnice na
tramvajskom stajalištu u ulici Roberta Škrnjuga


1. Razmotren je  zahtjev građana kojim traže postavu nadstrešnice u Ulici Roberta Škrnjuga na zapadnoj strani kolnika u smjeru juga uz križanje s ulicom Dubrava, (fotografije u prilogu), koji Vijeće smatra opravdanim. 

1. Ovaj Zaključak dostavlja Vijeću Gradske četvrti Donja Dubrava na daljnje postupanje.



Ad 7.  Aktualna komunalna problematika;

Predsjednik usmeno obavještava nazočne o predmetu rasprave i odlučivanja

Predsjednik otvara raspravu.
U raspravi sudjeluju: Anto Ešegović, Ivan Raič, Miro Anušić, Nives Tenjer i Mirko Bilanović.

Vijećnici smatraju da na području MO Stari Retkovec nedostaje javnih površina u VII. Retkovcu i Vrinicama. Nezadovoljni su s nemogućnosti pokretanja bilo kakvih radnji  za izgradnju dječjeg igrališta i objekta MO Stari Retkovec. Smatraju da bi se, a  vezano za navedeno pitanje trebala uključiti i VGČ Donja Dubrava i Grad Zagreb. U narednom periodu pokušat će naći odgovarajuće zemljište ili kupnju prostora za potrebe MO. 



Ad 8.  Pitanja, prijedlozi i obavijesti
Predsjednik obavještava prisutne o čišćenju divljih deponija na lokaciji Željeznička ulica – III. Retkovec. Također obavještava o dopisu Gradskog ureda za mjesnu samoupravu, civilnu zaštitu i sigurnost, a vezano za nadzorne kamere u Željezničkoj ulici. 
Budući da  više nije bilo prijedloga i pitanja predsjednik zatvara točku dnevnog reda i zaključuje sjednicu.  
Dovršeno u 20,15 sati.


KLASA:    024-08/22-03/358
[bookmark: _GoBack]URBROJ:  251-13-11-4-22-2
Zagreb, 21. veljače 2022.


Zapisnik sastavio:
Ivan Raič


Predsjednik
Vijeća Mjesnog odbora 
 Stari Retkovec

Anto Ešegović

